เงินบาทเปิด 31.52/54 บาท
ธนาคารซีไอเอ็มบี ไทย รายงาน เงินบาทเปิด 31.52/54 อ่อนค่าหลังตัวเลขศก.เยอรมนีไม่ดี มองกรอบ 31.48-31.60
5 ก.ค. 2555

ธนาคารซีไอเอ็มบี ไทย รายงาน เงินบาทเปิด 31.52/54 อ่อนค่าหลังตัวเลขศก.เยอรมนีไม่ดี มองกรอบ 31.48-31.60
นักบริหารเงินจากธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 31.52/54 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.46/48 บาท/ดอลลาร์ เนื่องจากตลาดยังกังวลสถานการณ์วิกฤตหนี้ของยูโรโซน หลังตัวเลขเศรษฐกิจของเยอรมนีออกมาไม่ดี และ Yield Bond ของสเปนค่อนข้างสูง 
ล่าสุด ดัชนีผู้จัดการฝ่ายจัดซื้อ (PMI) ภาคบริการของเยอรมนี ร่วงลงแตะ 49.9 ในเดือนมิ.ย. จาก 51.8 ในเดือนพ.ค.
สำหรับค่าเงินยูโร ล่าสุดอยู่ที่ 1.2527/2532 ดอลลาร์/ยูโร จากวานนี้ที่ปิดตลาดที่ระดับ 1.2568/73 ดอลลาร์/ยูโร ส่วนเงินเยนล่าสุดอยู่ที่ระดับ 80.00/03 เยน/ดอลลาร์ จากวานนี้ที่ปิดตลาดที่ระดับ 79.82/85 เยน/ดอลลาร์
นักบริหารเงิน คาดว่า แนวโน้มเงินบาทน่าจะเคลื่อนไหวในกรอบระหว่าง 31.48-31.60 บาท/ดอลลาร์ รอผลประชุมธนาคารกลางยุโรป (อีซีบี) ว่าจะมีการปรับลดอัตราดอกเบี้ยสู่ระดับต่ำสุดเป็นประวัติการณ์ครั้งใหม่ตามที่ตลาดคาดการณ์หรือไม่ รวมทั้งจะมีการคอมเม้นท์เรื่องเศรษฐกิจยุโรปอย่างไร